CELEX: 62014CN0009
Language: lv
Date: 2014-01-13 00:00:00
Title: Lieta C-9/14: Lūgums sniegt prejudiciālu nolēmumu, ko 2014. gada 13. janvārī iesniedza Hoge Raad der Nederlanden (Nīderlande) – Staatssecretaris van Financiën , otrs lietas dalībnieks: D.G. Kieback

7.4.2014   
            
            
               LV
            
            
               Eiropas Savienības Oficiālais Vēstnesis
            
            
               C 102/14
            
         Lūgums sniegt prejudiciālu nolēmumu, ko 2014. gada 13. janvārī iesniedza Hoge Raad der Nederlanden (Nīderlande) – Staatssecretaris van Financiën, otrs lietas dalībnieks: D.G. Kieback
   
   (Lieta C-9/14)
   2014/C 102/19
   Tiesvedības valoda – holandiešu
   
      Iesniedzējtiesa
   
   
      Hoge Raad der Nederlanden
   
   
      Pamatlietas puses
   
   
      Prasītājs: Staatssecretaris van Financiën
   
   
      Otrs lietas dalībnieks: D.G. Kieback
   
   
      Prejudiciālie jautājumi
   
   
               1)
            
            
               Vai EKL 39. pants ir jāinterpretē tādējādi, ka dalībvalstij, kurā nodokļa maksātājs veic algotu darbību, apliekot ar nodokli ienākumus, ir jāņem vērā ieinteresētās personas personiskā un ģimenes situācija tādā gadījumā, kad (i) šis nodokļu maksātājs tikai daļu nodokļu gada ir strādājis šajā dalībvalstī, kamēr dzīvoja citā dalībvalstī, (ii) visus vai gandrīz visus savus ienākumus ir guvis šajā nodarbinātības valstī, (iii) attiecīgajā gadā viņš ir pārcēlies dzīvot un strādāt citā valstī un (iv) viņš uzskata, ka visā nodokļu gadā nav guvis visus vai gandrīz visus savus ienākumus pirmajā minētajā nodarbinātības valstī?
            
         
               2)
            
            
               Vai atbildē uz pirmo jautājumu nozīme ir tam, vai valsts, uz kuru nodokļu gada laikā darba ņēmējs ir devies dzīvot un strādāt, ir vai nav Eiropas Savienības dalībvalsts?